《题三岩》
宋代·黄登

飘然投绂卧云林，一片平生铁石心。
不是遗文能动我，谁令吊古便沾襟。
身同逝水几寒暑，名在空山无古今。
仰止高风琴床下，还教三叹薄朝簪。

作者简介：黄登，字瀛父，号南溪，侯官（今福建福州）人。宁宗嘉定四年（一二一一）进士。理宗绍定间知仙游县，迁通判南剑州。有《适意集》，已佚。事见清乾隆《福建通志》卷二三、三五。今录诗三首。